Афина университеты

**Каподистрия исемендәге Афина милли университеты** ( — Афинаның милли һәм каподистриан университеты), еш кына **Афина университеты** дип атала () — Греция университетларының иң борынгысы, 1837 елда нигезләнгән. Хәзер Салоникидагы Аристотель исемендәге университеттан соң илнең зурлыгы буенча икенче югары уку йорты булып тора.

## Тарих

Афина университеты 1837 елның 3 маенда нигезләнә һәм архитектор Стаматис Клеантис утарында урнаша. Ул Грециядә генә түгел, Балканда һәм бөтен Көнчыгыш-Урта диңгез төбәгендә беренче университет була һәм 4 факультетка ия: теология, хокук, медицина һәм сәнгать (гамәли фәннәр һәм математиканы үз эченә ала). 120 студентны 33 профессор укыткан.

Университет үзенең хәзерге исемен Грециянең беренче президенты Иоанн Каподистрия хөрмәтенә алганчы, ул Оттон университеты буларак билгеле булган — беренче король Оттон Баварияле исеме буенча. 1841 елның ноябрендә дәресләр яңа төзелгән корпуска күчерелә. Корылма проектын Дания архитекторы Теофил фон Хансен башкарган — ул шулай ук университеттан тыш Грециянең Милли китапханәсен һәм Милли академиясен төзегән Афина трилогиясе авторы буларак та билгеле.

Университет структурасында төп үзгәрешләрнең берсе 1904 елда була, ул вакытта сәнгать факультеты ике факультетка бүленә: сәнгать факультетына һәм фәннәр факультетына. Соңгысы математика һәм физика кафедраларын, шулай ук фармация мәктәбен үз эченә алган. 1919 елда химия кафедрасы төзелә, ә фармация мәктәбе фармация кафедрасы дип үзгәртелә.

1895 һәм 1911 еллар арасында университет ел саен уртача мең студент кабул иткән. Беренче бөтендөнья сугышы тәмамланганнан соң яңа студентлар саны беренче тапкыр 2 меңгә җитә. Керү имтиханнарын кертү кирәклеге барлыкка килә һәм 1927—1928 уку елыннан башлап барлык факультетларда да имтиханнар кертелә. 1954 елдан университет үтенече буенча студентлар саны Греция Мәгариф һәм дин министрлыгы квоталары белән билгеләнгән.

## Университет структурасы

### Теология институты

* Теология факультеты
* Социаль теология факультеты

### Фәлсәфә институты

* Фәлсәфә, педагогика һәм психология факультеты
* Тарих һәм археология факультеты
* Филология факультеты
* Инглиз филологиясе факультеты
* Француз филологиясе факультеты
* Алман филологиясе факультеты
* Итальян-испан филологиясе факультеты
* Төрек филологиясе факультеты
* Театр сәнгате факультеты
* Музыка сәнгате факультеты
* Рус теле һәм славян филологиясе факультеты

### Медицина институты

* Медицина факультеты
* Стоматология факультеты
* Фармацевтика факультеты
* Шәфкать туташы эше факультеты

### Хокук, икътисад һәм сәяси фәннәр институты

* Хокук факультеты
* Икътисад фәннәре факультеты
* Сәяси фәннәр һәм дәүләт идарәсе факультеты

### Табигый фәннәр институты

* Физика факультеты
* Биология факультеты
* Геология факультеты
* Химия факультеты
* Математика факультеты
* Информатика һәм телекоммуникацияләр факультеты

### Бәйсез факультетлар

* Физик тәрбия факультеты
* Башлангыч белем бирү факультеты
* Иртә белем бирү факультеты
* Коммуникацияләр һәм масс-медиа факультеты
* Фәлсәфә һәм фән тарихы факультеты

## Галимнәр

* Георгиос Склавунос
* Лука Кацели
* Шандор фон Кораний
* Михаил Стасинопулос
* Йоргос Каминис
* Ласкарев Владимир Дмитриевич

## Искәрмәләр


## Сылтамалар

* Афина университеты тарихы 

Төркем:Әлифба буенча университетлар
Төркем:Греция университетлары